CELEX: 32016D0203(01)
Language: et
Date: 2016-02-02 00:00:00
Title: Komisjoni otsus, 2. veebruar 2016, millega nimetatakse kultuuriväärtuslikud objektid, millele antakse 2015. aastal Euroopa kultuuripärandi märgis

3.2.2016   
            
            
               ET
            
            
               Euroopa Liidu Teataja
            
            
               C 40/3
            
         KOMISJONI OTSUS,
   2. veebruar 2016,
   millega nimetatakse kultuuriväärtuslikud objektid, millele antakse 2015. aastal Euroopa kultuuripärandi märgis
   (2016/C 40/03)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. novembri 2011. aasta otsust nr 1194/2011/EL Euroopa kultuuripärandi märgist käsitleva Euroopa Liidu meetme kohta, (1) eriti selle artiklit 14 lõiget 1,
   ning arvestades järgmist:
   
               (1)
            
            
               Euroopa eksperdikomitee edastas 2. detsembril 2015 komisjonile aruande valikumenetluse kohta, mille alusel antakse 2015. aastal kultuuriväärtuslikele objektidele Euroopa kultuuripärandi märgis, ning võttes arvesse aruandes esitatud soovitusi, peaks komisjon nimetama objektid, millele märgis antakse.
            
         
               (2)
            
            
               Otsuse nr 1194/2011/EL artikli 15 kohaselt tuleks iga märgise saanud kultuuriväärtuslikku objekti järjepidevalt kontrollida, tagamaks, et see vastab jätkuvalt kriteeriumidele ning valikukonkursile esitatud taotluses esitatud projektile ja töökavale,
            
         ON TEINUD JÄRGMISE OTSUSE:
   Ainus artikkel
   Euroopa kultuuripärandi märgis antakse järgmistele objektidele: ajalooline neandertallaste leiukoht Krapinas ja Krapina muuseum (Horvaatia), Olomouci Přemyslidi kindlus ja peapiiskopkonna muuseum (Tšehhi Vabariik), Sagrese neem (Portugal), Viini keisripalee (Austria), Tartu ülikooli ajalooline arhitektuuriansambel (Eesti), Ferenc Liszti muusikaakadeemia (Ungari), Mundaneumi arhiiv (Belgia), I maailmasõja idarinde surnuaed nr 123 (Poola) ja Strasbourgi Euroopa kvartal (Prantsusmaa).
   
      Brüssel, 2. veebruar 2016
      
         
            Komisjoni nimel
         
         
            komisjoni liige
         
         Tibor NAVRACSICS
      
   
   
      (1)  ELT L 303, 22.11.2011, lk 1.